b'\n_START_ARTICLE_\nKot Diji -vaihe\n_START_PARAGRAPH_\nKot Diji-vaihe noin 3300\xe2\x80\x932600 oli se kausi, jolloin Indus-kulttuuri syntyi. Kot Dijin kulttuurin alue oli Indus-jokilaakson keski- ja pohjoisosissa. Merkitt\xc3\xa4v\xc3\xa4\xc3\xa4 kyl\xc3\xa4- ja pikkukaupunkiasutusta oli syntynyt viimeist\xc3\xa4\xc3\xa4n edelt\xc3\xa4v\xc3\xa4ss\xc3\xa4 Hakra-vaiheessa. kautat luonnehti melko nopea v\xc3\xa4est\xc3\xb6nkasvu. Kaudella isommat keskukset olivat jakautuneet ylimyst\xc3\xb6n yl\xc3\xa4kaupunkiin ja k\xc3\xa4sity\xc3\xb6l\xc3\xa4isten alakaupunkiin. Ehk\xc3\xa4 Indus-kirjoitus, painot ja mitat tulivat k\xc3\xa4ytt\xc3\xb6\xc3\xb6n t\xc3\xa4ll\xc3\xa4 kaudella. Kot Diji-kauden aikalaiskulttuureja olivat mm Amri-Nalin kulttuuri etel\xc3\xa4ss\xc3\xa4 ja Sothi-Siswalin kulttuuri L\xc3\xa4nsi-Punjabissa id\xc3\xa4ss\xc3\xa4. Luultavasti asutuskekusten v\xc3\xa4lill\xc3\xa4 oli sotia. Kaudella tai sen lopussa moni l\xc3\xa4ntinen asutuskeskus paloi.\n_START_SECTION_\nAlue\n_START_PARAGRAPH_\nKot Dijin perinnett\xc3\xa4 oli p\xc3\xa4\xc3\xa4osin L\xc3\xa4nsi-Punjabissa, Pakistanin luoteisosissa, Belutsistanissa ja Sindhiss\xc3\xa4. Tarkemmin sanoen paljon l\xc3\xb6yt\xc3\xb6paikkoja on Bahwalpurissa, Sahiwalissa, Bannussa, Loralaissa, Zhobissa ja Dera Ismail Khanissa. V\xc3\xa4hemm\xc3\xa4n niit\xc3\xa4 on Sukkurissa, Kachissa, Khairpurissa, Dadussa, Mianwalissa, Muzzaffargarhissa, Rawalpindiss\xc3\xa4, Karachissa, Sheikhpurassa, Swatissa, Khanewalissa, Rahimyar Khanissa, Campbellpurissa ja Multanissa. Suurimmat 10\xe2\x80\x9340 ha keskukset olivat Sahiwalissa, Bahawalpurissa, Loralaissa, Dera Ismail Khanissa, Bannussa, Zhobissa, Loralaissa ja Karachissa. Eniten suuria keskuksia oli Bahawalpurissa, mutta suurin, harappa, oli Sahiwalissa.\n_START_SECTION_\nKeramiikka\n_START_PARAGRAPH_\nKot dijin saviastiat kehittyiv\xc3\xa4t delt\xc3\xa4v\xc3\xa4st\xc3\xa4 hakran keramiikasta ainakin Gumlan ja Jalilpurin l\xc3\xb6yt\xc3\xb6jen mukaan. Gumla paloi kaudella kaksi kertaa.'